422 börn af erlendu þjóðerni í leikskólum Reykjavíkur
Á undanförnum árum hefur börnum af erlendum uppruna fjölgað ár frá ári í leikskólum Reykjavíkur. Nú bregður hins vegar svo við að fjöldi þeirra er svipaður á milli ára, eða 422 börn árið 2002 á móti 417 börnum árið 2001. Niðurstaðan er í samræmi við nýjustu tölur frá Hagstofu Íslands um aðflutning erlendra ríkisborgara til landsins, en þeim fækkar á tímabilinu janúar til september úr 1051 barni árið 2001 í 738 börn árið 2002.
Kolbrún Vigfúsdóttir, leikskólaráðgjafi á skrifstofu Leikskóla Reykjavíkur, safnaði saman upplýsingum um fjölda barna af erlendum uppruna á leikskólunum og er sagt frá þeim á heimasíðu Leikskóla Reykjavíkur. Í upplýsingunum kemur fram að börn af erlendum uppruna eru 422 í leikskólum borgarinnar, þau tala 51 mismunandi tungumál og eru af 99 þjóðernum.
Athyglisvert er að árið 2001 voru 95 fjölskyldur, þar sem báðir foreldrar eru af erlendum uppruna, með börn sín á leikskólum Reykjavíkurborgar, en árið 2002 eru fjölskyldurnar 138, sem er umtalsverð breyting á milli ára.
Á undanförnum árum hefur börnum af erlendum uppruna fjölgað ár frá ári í leikskólum Reykjavíkur.
Nú bregður hins vegar svo við að fjöldi þeirra er svipaður á milli ára, eða 422 börn árið 2002 á móti 417 börnum árið 2001.
Niðurstaðan er í samræmi við nýjustu tölur frá Hagstofu Íslands um aðflutning erlendra ríkisborgara til landsins.
Börn af erlendum uppruna eru 422 í leikskólum borgarinnar, þau tala 51 mismunandi tungumál og eru af 99 þjóðernum.